tomron87/hebrew-wikipedia-sentences-corpus huggingface dataset:
היא שיחקה את דורותי בהפקה של "הקוסם מארץ עוץ" בתיאטרון המקומי בעיר הולדתה.
בתיאטרון, סטיבנס שיחקה גם את התפקיד של שארפיי במחזמר "היי סקול מיוזיקל".
היא הופיעה בקרנגי הול בגיל 13.
ב-13 באוגוסט 2009, היא נבחנה לתוכנית המציאות אמריקן איידול בבוסטון, מסצ'וסטס, ושרה את השיר "At Last", שם כל ארבעת השופטים (כולל השופטת האורחת ויקטוריה בקהאם) העבירו אותה לשלב הבא.
מרבית הביקורות שהעניקו לה השופטים היו לגבי ההגשה, הגיל ובחירת השירים שלה.
היא הגיעה למקום השמיני בתחרות והשתתפה בסיבוב ההופעות של התוכנית בקיץ 2010, בו היא שרה את השירים "Fighter" של כריסטינה אגילרה ו"Here We Go Again" של דמי לובאטו.
לאחר הדחתה מהתכנית, סטיבנס הגיעה לכמה הופעות בתוכניות אירוח.
ב-16 באפריל 2010, היא הופיעה בתוכנית המופע של אלן דג'נרס בה ביצעה את השיר "Over the Rainbow".
סטיבנס הופיעה גם בתוכניות הלילה של דייוויד לטרמן וונדי ויליאמס.
ביוני 2012 שיחקה סטיבנס את התפקיד הראשי בסנסציית היוטיוב של טודריק הול, "Beauty and the Beat".
סטיבנס לוהקה לתפקיד נדיה מקונל במחזמר "Bare: A Pop Opera" בשנת 2013 בלוס אנג'לס.
היא זכתה בתפקיד של קרמה אשקרופט בתוכנית הטלוויזיה האמריקאית "מעמידות פנים", ששודרה לראשונה ב-22 באפריל 2014. בשנת 2015 סטיבנס לוהקה לתפקיד לינדסי ווילו בסרט האחרון של CSI, Immortality.
בשנת 2016 לוהקה סטיבנס לתפקיד ג'יין סלואן בסדרה הטלוויזיה "עושות כותרות" שעלתה לראשונה ב-20 ביוני 2017 ונמשכה 5 עונות, עד לשנת 2021.
בשנת 2022 כיכבה סטיבנס בסרט חג המולד "A Christmas Open House" של רשת הסטרימינג האמריקאית דיסקברי+ לצד ויקטור ראסוק.
בינואר 2018 התארסה סטיבנס לבן זוגה, פול דיג'ובאני, הגיטריסט הראשי של להקת בויז לייק גירלז.
ב-12 באוקטובר 2019 התחתנו סטיבנס ודיג'ובאני בנאשוויל, טנסי.
בפברואר 2023 נולדה בתם הראשונה, רום.
+שנה סרט תפקידהערות 2013Bare: A Pop Opera נדיה מקונול 2014Friends and Romans ג'ינה דה מאיו 2019פולארויד אייברירדוף הרפר2022A Christmas Open Houseמליסה נורווד
סלסט בריל בונין היא יזמית, מפתחת גוף, דוגמנית ומתאבקת אמריקאית.
היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה שלה, קייטלין והייתה פעם אחת אלופת הדיוות.
בונין החלה את הקריירה שלה כדוגמנית כושר גופני, ואף זכתה בתחרות של הוועדה הפיזית הלאומית (NPC) בשנת 2007.
ביולי 2010, בונין חתמה על חוזה פיתוח ב-WWE.
מאוחר יותר באותה השנה, היא השתתפה וזכתה בעונה השלישית של התוכנית NXT, שהייתה עונה נשית.
כתוצאה מכך, היא הבטיחה לה קידום לרוסטר הראשי.
בינואר 2013, היא זכתה באליפות הדיוות, היא החזיקה בתואר זה חמישה חודשים עד שפרשה בינואר 2014. היא חזרה מפרישתה וחזרה לזירה בפברואר 2018, כשעשתה זאת עבור ארגון היאבקות עצמאי.
ביולי 2010, ארגון ההיאבקות ה-WWE החתים את בונין לחוזה פיתוח ולאחר מכן היא נשלחה לארגון הפיתוח באותה התקופה, Florida Championship Wrestling (FCW).
את הבכורה שלה בארגון ערכה תחת שמה האמיתי, כשהשתתפה בתחרות ביקיני במופע של FCW.
לאחר מכן, שם הבמה שלה שונה לריקי ווהן.
היא הופיעה לראשונה על המרקע ב-29 באוגוסט בפרק של התוכנית FCW, כשתיפקדה בתור חוטבת עצים בקרב שהתנהל בין AJ לי ונעמי נייט.
ב-7 בנובמבר בתוכנית, קייטלין לקחה חלק פעיל בזירה, כשחברה לשורות נעמי בניצחונן על מלכת FCW, AJ ואקסנה.
ב-7 בספטמבר 2010, בונין הצטרפה לעונה השלישית של התוכנית NXT תחת שם הבמה קייטלין, כשוויקי גררו תיפקדה כמאמנת שלה.
היא הייתה המחליפה של הטירונית המקורית של ויקי, אלויסיה, אותה פיטרה ויקי על פי העלילה.
שבוע לאחר מכן, קייטלין ערכה את הופעת הבכורה שלה בזירה, כשהיא הצטוותה לשורות החבר של ויקי על המרקע, דולף זיגלר, בניצחונם על AJ ופרימו בקרב זוגות מעורב.
קייטלין הופיעה לראשונה באירוע שלם וצפה, שהיה האירוע לילה של אלופים, שנערך ב-19 בספטמבר, כשליוותה את זיגלר וויקי לקרב של זיגלר על האליפות הבין-יבשתית מול קופי קינגסטון, עד שוויקי הורתה לה לעזוב את מתחם הזירה.
במהלך החודשים הבאים, קייטלין הייתה מעורבת בפיוד עם ויקי גם ב-NXT וגם בתוכנית סמאקדאון, כולל מספר קרבות בין השתיים.
ב-30 בנובמבר במסגרת פרק הגמר של העונה, קייטלין הוכרזה כזוכת העונה השלישית, כשהיא ניצחה את נעמי בגמר והפכה ל"דיווה הפורצת" של ה-WWE.
ב-3 בדצמבר בפרק של התוכנית סמאקדאון, קייטלין הופיעה בקטע מאחורי הקלעים ביחד עם ויקי גררו ודולף זיגלר, כשהודיעה שהג'נרל מנג'ר של סמאקדאון, תיאודור לונג, החתים אותה למותג שלו עקב זכייתה ב-NXT.
הקרב הראשון שלה בסמאקדאון התקיים ב-28 בינואר 2011, שבו היא וקלי קלי נוצחו על ידי לייקול (ליילה ומישל מק'קול).
ב-27 במאי בפרק של התוכנית סמאקדאון, קייטלין הקימה צוות ביחד עם AJ, כשהכינוי של השתיים הוא "The Chickbusters".
הן היו מלוות על ידי המנטורית שלהן, נטליה, והפסידו לאלישה פוקס וטמינה מספר שבועות רצופים.
ב-13 ביוני בפרק של התוכנית Raw, קייטלין רשמה את הניצחון הראשון שלה במסגרת קרב 7 נגד 7, שבו קלי קלי הצמידה את רוזה מנדס.
ה-Chickbusters ונטליה המשיכו בפיוד שלהן עם פוקס וטמינה, כשאליהן הצטרפה עד מהרה רוזה מנדס, במהלך החודשיים הבאים.
בחודש אוגוסט, AJ נבגדה על ידי נטליה, אשר התחברה עם בת' פיניקס, כשביחד הן יצרו את הצמד Divas of Doom.
בחודשים שבאו לאחר מכן, קייטלין ו-AJ הפסידו מספר רב של קרבות יחידים וקרבות זוגות לנטליה ופיניקס.
בחודש נובמבר, המתח החל להיווצר בין קייטלין ו-AJ, כאשר קייטלין ביצעה את מעברה לדמות בלתי חביבה על הקהל עקב תיסכולה מההפסדים החוזרים ונשנים שלהן.
ב-6 בדצמבר בפרק של התוכנית סמאקדאון, לאחר הפסד נוסף, קייטלין הצטרפה ל-Divas of Doom.
עם זאת, הקטע נחתך מהשידור ולא אושר על ידי WWE.
בפברואר 2012, קייטלין החלה לריב עם מקסין בתוכנית NXT Redemption, לאחר שהאחרונה האשימה את קייטלין בהתאהבות סודית בחבר שלה, דריק בייטמן.
כעבור מספר שבועות, קייטלין התוודתה על רגשותיה כלפי בייטמן, כאשר היא נישקה את בייטמן לפני שהותקפה על ידי מקסין.
מאוחר יותר באותו לילה, היא ניצחה את מקסין בקרב יחידים.
ב-14 במרץ, לאחר שקייטלין ובייטמן ניצחו את ג'וני קרטיס ומקסין בקרב זוגות מעורב, שבו בייטמן נישק את קייטלין, ולמעשה חיזק את מערכת היחסים ביניהם.
קייטלין ובייטמן הואשמו מאוחר יותר על ידי מקסין וקרטיס במעורבות בהיעלמותו האקראית של מאט סטרייקר.
ב-4 באפריל, קייטלין נוצחה על ידי המנטורית לשעבר שלה, נטליה, שלוותה על ידי טייסון קיד.
קייטלין ובייטמן גילו מאוחר יותר את סטרייקר בתוך ארון של איש תחזזוקה שהוסתר על ידי קורט הוקינס וטיילר רקס ב-11 באפריל.
שבועיים לאחר מכן, בזמן ששוחחה עם קיד ופרסי ווטסון מאחורי הקלעים, נטליה פנתה לקייטלין, כשהיא הואשמה בפלירטוט עם קיד, מה שהוביל לקרב זוגות, שבו קייטלין וטמינה סנוקה ניצחו את נטליה ומקסין.
באפריל 2012, קייטלין חזרה לתוכנית סמאקדאון בניסיון לנחם את חברתה, AJ, אך הותקפה בשל מאמציה בשתי הזדמנויות נפרדות.
תקיפות אלה הוביול לקיום קרב בין השתיים ב-11 במאי ובו קייטלין נוצחה על ידי AJ.
קייטלין השתתפה באירוע השלם וצפה הראשון שלה, כסף בבנק, שהתקיים ב-15 ביולי, שם שיתפה פעולה עם אלופת הדיוות, ליילה, וטמינה סנוקה נגד בת' פיניקס, נטליה ואיב טורס, כשקבוצתה רשמה ניצחון.
באוגוסט 2012, קייטלין קיבלה את משרת עוזרת הג'נרל מנג'ר של סמאקדאון של מאייש המשרה בפועל, בוקר טי, אך לאחר מכן הוכנסה לקרב מול איב טורס הזועמת בו המנצח תזכה בתפקיד.
קייטלין איבדה את משרה זו לאיב בשבוע שלאחר מכן.
ב-20 באוגוסט, קייטלין ניצחה בקרב באטל רויאל לאחר שהדיחה אחרונה את איב ובכך הפכה לטוענת לכתר לאליפות הדיוות של ליילה.
באירוע לילה של אלופים, שנערך ב-16 בספטמבר, קייטלין הותקפה על ידי דמות בעלת מסכה, מה שגרם לקרסולה להיפצע כחלק מהעלילה, פציעה שאילצה אותה לוותר על הזדמנות לקרב על התואר שלה והעברתו לידי איב.
קייטלין הצהירה מאוחר יותר כי התוקפת הייתה בעלת שיער בלונדיני, מה שהוביל לחשד מיידי בבת' פיניקס.
ב-8 באוקטובר, קייטלין נוצחה על ידי איב בקרב ההגנה הראשון של האחרונה על אליפות הדיוות, כשלאחר מכן נחלצה לעזרתה ליילה לאחר שאיב ניסתה לפצוע אותה מחדש.
קייטלין התעמתה מאוחר יותר עם איב בנוגע לזהות התוקפת שלה, שנחשפה כאקסנה, זאת לאחר שקיבלה הוראה מאיב לתקוף אותה באירוע לילה של אלופים.
גילוי זה הוביל לקרב זוגות ב-26 באוקטובר, בו קייטלין וליילה הפסידו לאיב ואקסנה לאחר שקייטלין בעטה באופן בלתי מכוון בליילה.
קייטלין קיבלה קרב נוסף על אליפות הדיוות באירוע גיהנום בכלוב, שנערך ב-28 באוקטובר, אך היא שוב נוצחה על ידי איב בקרב משולש, אשר כלל בנוסף את ליילה.
ב-6 בנובמבר בפרק של התוכנית Raw, קייטלין וליילה ניצחו בקרב זוגות איב ואקסנה.
שבוע לאחר מכן, קייטלין ניצחה את ליילה והפכה לטוענת לכתר לאליפות הדיוות של איב.
באירוע סדרת ההישרדות, שנערך ב-18 בנובמבר, קייטלין נוצחה על ידי איב וכשלה בניסיונה לזכות באליפות הדיוות.
באירוע TLC: שולחנות, סולמות וכיסאות, שנערך ב-16 בדצמבר, קייטלין השתתפה בקרב באטל רויאל אשר קבע את זהות הטוענת לכתר לאליפות הדיוות, אך הודחה מהקרב בשל הפרעה מצד איב.
בפרק יום השנה ה-20 של התוכנית Raw ב-14 בינואר 2013, קייטלין ניצחה את איב לעיני קהל עיר הולדתה, יוסטון, טקסס, וזכתה באליפות הדיוות.
המתמודדת הראשונה של קייטלין על התואר הייתה טמינה סנוקה, אותה ניצחה באירוע תא ההדחות ב-17 בפברואר.
מאוחר יותר באותו החודש, מערכת יחסים עלילתית חדשה נראתה על המרקע בינה לבין קודי רודס, אך בסופו של דבר היא החליטה שלא להיכנס למערכת יחסים זו לאחר שראתה אותו עם התאומות בלה.
עלילה נוספת שנראתה הייתה בין קייטלין וליילה, כאשר קייטלין הפסידה בקרב לא על התואר לטמינה סנוקה בשל הסחת דעת מצידה של ליילה.
קייטלין הגנה בהצלחה על האליפות שלה בפרקי התוכנית NXT, נגד נטליה וAJ לי.
במהלך חודש מאי, קייטלין החלה להיות מעורבת בעלילה שלפיה היא קיבלה מתנות ממעריץ סודי.
ב-10 ביוני, לאחר שנחשף ש-AJ "שתלה" את ביג אי לנגסטון כמעריץ, היא גילתה שהיא עמדה מאחורי תכנון זדוני זה, דבר שהותיר את קייטלין בדמעות.
שישה ימים לאחר מכן באירוע פייבאק, שנערך ב-16 ביוני, קייטלין הפסידה ל-AJ ולמעשה הפסידה את האליפות לאחר תקופת כהונה של 153 ימים.
ב-14 ביולי במסגרת האירוע כסף בבנק, קייטלין הפסידה בקרב החוזר.
קייטלין התמודדה מול AJ לי בקרב שאינו היה על התואר ב-29 ביולי, שבו יצאה קייטלין כמנצחת.
ניצחון זה הוביל לכך שקייטלין קיבלה הזדמנות נוספת לאליפות נגד AJ לי בעיר הולדתה בפרק של התוכנית סמאקדאון ב-2 באוגוסט, עם זאת, היא נוצחה לאחר שליילה בגדה בה.
ב-5 באוגוסט בפרק של התוכנית Raw, קייטלין הפסידה בקרב מול אותה ליילה לאחר שדעתה הוסחה על ידי AJ לי.
מאוחר יותר באותו הלילה, היא תקפה את AJ במהלך קרב בין דולף זיגלר לביג אי לנגסטון, שבטעות גרמה להפסדו של זיגלר.
באירוע סאמרסלאם, שנערך ב-18 באוגוסט, קייטלין וזיגלר גברו על AJ ולנגסטון בקרב זוגות מעורב, ניצחון שבישר על סיום הפיוד ביניהן.
באירוע סדרת ההישרדות, שנערך ב-24 בנובמבר, קייטלין השתתפה בקרב ההדחות המסורתי של שבע נגד שבע משתתפות, כאשר היא הייתה חלק מההקאסט של סדרת המציאות Total Divas.
קייטלין הצליחה להדיח שתי יריבות לפני שהודחה בעצמה, כשלבסוף קבוצתה הפסידה בקרב.
ב-8 בינואר 2014, קייטלין החליטה לסיים את החוזה שלה בארגון.
הקרב האחרון שלה שודר באותו הלילה בפרק של התוכנית Main Event ובו היא הפסידה ל-AJ לי.
לאחר ההחלטה לסיים את החוזה ב-WWE, היא הצהירה כי היא תחזור לענף הכושר.
ב-17 ביולי 2014, קייטלין הצהירה שהיא רואה את עצמה כאחת שפרשה מה-WWE ואף תכננה לעזוב את עסקי ההיאבקות על מנת להתמקד בנישואים ובעסק שלה.
ב-22 בדצמבר 2017, ארגון ההיאבקות Coastal Championship Wrestling הכריז שבונין תחזור בה מפרישה ותחזור לזירה לקרב ב-10 בפברואר 2018. באירוע עצמו, שנקרא בשם Breaking Chains, בונין הופיעה תחת שמה האמיתי ואף ניצחה בקרב יחידים את רייצ'ל אלרינג.
ב-27 באוקטובר 2019, בונין ניצחה את בלאק ווידו וקייטי פורבס בקרב משולש על מנת להפוך לאלופת הנשים הראשונה של ארגון ההיאבקות האפריקאי Slamforce Africa.
ב-11 ביולי 2018, ארגון ה-WWE הודיע על חזרתה של קייטלין לחברה בפעם הראשונה מזה ארבע וחצי שנים כאחת המשתתפות בטורניר הנשים לזכר מאי יאנג לשנת 2018. ב-8 באוגוסט במסגרת קרב החזרה שלה, קייטלין גברה קאוויטה דווי בסיבוב הראשון, אך הודחה בסיבוב השני על ידי מיה יים כתוצאה מהכנעה.
ב-22 ביולי 2019, קייטלין השתתפה בקטע מאחורי הקלעים בפרק האיחוד של התוכנית Raw.
בונין נישאה למפתח הגוף, PJ ברון ב-20 ביוני 2014. לעומת זאת, ב-27 בפברואר 2017, היא הודיעה שהיא נפרדת מבעלה.
הגירושין הגיעו לסיומם ב-26 בספטמבר 2017. בונין היא ממוצא מקסיקני הודה לאימה שהגיעה ממקסיקו.
PWI דירג אותה במקום ה-5 מתוך 50 המתאבקות הטובות ביותר לשנת 2013
הישגים בארגון ההיאבקות Slamforce Africa – SFA
אליפות הנשים של SFA (פעם אחת)
הקרב הגרוע של השנה (2010) - נגד מקסין ב-19 באוקטובר בתוכנית NXT
הקרב הגרוע של השנה (2013) - עם AJ לי, אלישה פוקס, אקסנה, רוזה מנדס, סאמר רה וטמינה סנוקה נגד ברי בלה, קמרון, איווה מארי, ג'וג'ו, נעמי, נטליה וניקי בלה באירוע סדרת ההישרדות
קייטלין דון בריסטו היא ידוענית טלוויזיונית, מארחת פודקאסט וזמרת קנדית.
היא זכתה להד תקשורתי כאשר השתתפה בתוכנית הטלוויזיה "הרווק", של ABC, וכדמות המובילה והראשית בתוכנית הטלוויזיה "הרווקה".
היא התחרתה בעונה 29 של "רוקדים עם כוכבים", עם שותפה ארטם צ'יגווינצב והוכרזה כמנצחת ב-23 בנובמבר 2020.
קייטלין דון בריסטו היא בתה של בלרינה, וגדלה בלדוק, אלברטה שבקנדה, ועברה בבגרותה לוונקובר, קולומביה הבריטית לשם השלמת מלגת מחול שם הפכה למדריכת ספינינג.
את הקריירה שלה החלה בריסטו בעולם הטלוויזיה.
היא השתתפה בתוכנית "הרווק", תוך שהייתה לדמות הראשית של התוכנית "הרווקה".
בהמשך, השתתפה בתוכנית הטלוויזיה "רוקדים עם כוכבים", שם זכתה.
בהמשך, החליטה להוציא מוזיקת קאנטרי, המשלבת בתוכה גם את מוזיקת הפופ.
בשנת 2020, הוציאה את השיר המצליח "If I'm Being Honest", שדורג בעשירייה הפותחת במצעד האייטונס האמריקאי, וזכה להד תקשורתי.
לאור הצלחת השיר, החליטה להוציא שיר נוסף בשם "Good for Somebody", שזכה גם הוא להצלחה נאה ברחבי העולם.
בשנת 2025 החלה להנחות לצד קולטון אנדרווד את ריאליטי ההיכרויות "הפעם הראשונה שלי" בהולו ודיסני+.
קייטלין מישל אוהשי היא מתעמלת מכשירים אמריקאית לשעבר שהתחרתה באוניברסיטת קליפורניה בלוס אנג'לס.
אוהשי ידועה בנטייתה לשלב אלמנטים של מחול מודרני בתרגילי הקרקע שהיא מבצעת.
אוהשי נולדה בסיאטל, וושינגטון, לריצ'רד ודיאנה אוהשי, מתעמלת תיכון לשעבר.
יש לה שלושה אחים גדולים, ריאן, קייל וקלן, והיא ממוצא גרמני ויפני.
אוהשי החלה להתעמל בגיל 3.
בשנת 2006 עברו אוהשי, אמה והצעיר מבין אחיה, קלן, לקנזס סיטי, מיזורי.
לאחר שלוש שנים עברו לפלאנו, טקסס.
היא למדה באקדמיה של ספרינג קריק לפני שסיימה את לימודיה בבית הספר התיכון פלאנו בשנת 2015. היא החלה ללמוד באוניברסיטת קליפורניה בלוס אנג'לס בסתיו 2015 ולמדה לימודי מגדר.
היא סיימה את לימודיה בשנת 2019.
לאוהשי היו בעיות עם דימוי הגוף והיא ספגה עלבונות בנוגע למראה גופה.
היא קיבלה ייעוץ לבריאות הנפש, שלדבריה היה "מכריע בהתפתחותי כאדם ובבריאותי הנפשית".
בתחילת הקריירה שלה התאמנה אוהשי עם אל פונג ב-Great American Gymnastics Express (GAGE) בבלו ספרינגס, מיזורי.
בגיל שתים עשרה ערכה את הופעת הבכורה שלה בזירת ההתעמלות הלאומית באליפות הלאומית האולימפית לנוער, 2009. היא זכתה במקום הראשון בתרגיל קרקע, במקום השני במקבילים מדורגים, רביעית בחישוב כללי ושביעית בסוס הקפיצות.
היא התחרתה במפגש העילית הראשון שלה בתחרות U.S.
Classic בדה מוין, איווה, וזכתה במקום הרביעי בתרגילי קרקע בחטיבה הצעירה, במקום החמישי על הקורה ובמקום התשיעי בחישוב הכללי.
ההישג אפשר לה השתתפות באליפות המדינה בדאלאס, שם זכתה במדליית הכסף על תרגיל הקרקע, במקום שישי על הקורה, עשירית בחישוב הכללי והתקבלה לנבחרת הלאומית הצעירה.
זמן קצר לאחר השתתפותה באליפות המדינה עברה אוהשי לפלאנו, טקסס, להתאמן ב-WOGA (האקדמיה האולימפית, World Olympic Gymnastics Academy).
Classic בשיקגו 2010, זכתה אוהשי במדליות כסף בחישוב הכללי ובמקבילים, קורה וקרקע.
באליפות המדינה בהרטפורד, קונטיקט, ביולי, זכתה במקבילים, במקום השלישי בחישוב הכללי, במקום רביעי משותף בתרגיל קרקע, חמישית על הקורה ושביעית על סוס הקפיצות.
בגביע הבומבו (Bumbo Cup) בשנת 2010 בפרטוריה, דרום אפריקה, זכתה אוהשי במדליות זהב ברמת החטיבה הצעירה בחישוב הכללי, בתרגיל הקרקע ובסוס הקפיצות, וכן במדליות כסף על המקבילים ועל הקורה.
בחטיבה הצעירה בגביע העיר ג'סולו (City of Jesolo Trophy) בשנת 2011, עזרה אוהשי לנבחרת ארצות הברית לזכות בתחרות הקבוצתית וזכתה במדליית זהב אישית על תרגיל הקרקע, בכסף על מקבילים מדורגים ובארד בחישוב הכללי.
כן זכתה במקום רביעי על תרגיל הקורה וחמישי על סוס הקפיצות.
Classic בשיקגו זכתה במדליית הכסף על קורה עם ציון 14.95, והשתוותה עם קיאנה וינסטון (14.55), הזוכה במקום החמישי בסוס הקפיצות.
באליפות המדינה באוגוסט זכתה בחישוב הכללי עם ציון כולל של 120.95 במשך שני לילות, וגברה על האלופה קיילה רוס.
אוהשי זכתה באליפות המקבילים בתחרות Nationals.
תרגיל הקורה המנצח שלה היה מהקשים בעולם.
אוהשי זכתה בגביע אמריקה 2013 במרץ והביסה את חברתה לקבוצה האמריקאית סימון ביילס.
אולם באפריל עברה ניתוח בכתף, שמנע ממנה להתמודד בהמשך השנה.
ברחאיון שהתקיים ב-WOGA Classic ב-2014, אמרה אוהשי שהיא לא בטוחה ביכולתה להמשיך ברמת העילית הבין-לאומית לאחר פציעתה.
בהמשך השנה סבלה משתי כתפיים קרועות ופציעה בעמוד השדרה שנזקקה לניתוח, ולא התחרתה שוב עד 2015.
בשנת 2015, אוהשי ירדה מרמת מתחרות עלית לרמה 10. התחרות הראשונה שלה מאז 2013 הייתה ה-Prime Meet של טקסס, שם הופיעה רק על סוס קפיצות, קורה ובתרגיל קרקע.
אוהשי התחרתה בגביע Pikes Peak 2015 בקולורדו ספרינגס ב-6 בפברואר 2015. היא סיימה במקום 17 בסבב ושנייה בגמר סוס הקפיצות עם ציון 9.850. לאחר מכן התחרתה ב-WOGA Classic ב-14 בפברואר 2015 וזכתה במקום ה-14 בחישוב הכללי, כשהתחרתה בשלושה אירועים.
ב-20 בפברואר התחרתה בהזמנת Legends בלוס אנג'לס, שם זכתה במקום 13 בחישוב הכללי ובמקום השני על סוס הקפיצות.
אוהשי הצטרפה לקבוצת ההתעמלות של UCLA Bruins בעונת 2015–2016 והייתה ארבע פעמים שחקנית השנה הראשונה (Freshman) של השבוע של Pac-12. עם זאת, במפגש נגד חתולי הבר באריזונה, נחתה אוהשי על צווארה עם הירידה.
בדיקות הראו שהיא סובלת משבר, פציעה שהרחיקה אותה למשך ארבעה שבועות מהתחרויות.
בעונה שלאחר מכן סיימה אוהשי את העונה הסדירה במקום הראשון על הקורה וקיבלה שני ציונים מושלמים של עשר.
בעונת 2018 שיפרה את יכולתה תחת המאמנת ואלורי קונדוס פילד (Valorie Kondos Field) .
היא השיגה שלוש עשיריות מושלמות בתרגיל קרקע, לראשונה בקריירה שלה, וקבעה שיאי קריירה על המקבילים המדורגים, סוס הקפיצות ובחישוב הכללי.
היא סיימה את העונה הרגילה במקום הראשון בתרגילי הקרקע והשלישית על הקורה, ונבחרה למקדמת PAC 12 של השנה.
באליפות הלאומית התחרתה על קורה ובתרגיל קרקע, וזכתה במקום הרביעי בתרגיל הקורה ובמקום הראשון בתרגיל הקרקע, הזכייה הראשונה שלה באליפות המדינה.
לאחר מכן השיגה זכייה נוספת באליפות המדינה בלילה הבא עם קבוצת UCLA בסופר סיקס, שם השיגה צמד של 9.95 על הקורה ובתרגיל הקרקע.
בתחרות הקולגיאט 2019 זכתה בציון העשר המושלם עבור תרגיל קרקע לצלילי R&B ולהיטי פופ אותו ביצעה בפעם השנייה וששותף באופן נרחב ברשתות החברתיות.
קריירה של ציון 10.0 מושלם
שנה אירוע נבחרת כולל סוס מדורגים קורה קרקע 2009 U.S.
Classic 8 אליפות ארצות הברית 7 5 4 באמבו קלאסיק 2011 גביע העיר ג'סולו 5 4 U.S.
Classic 5 9 אליפות ארצות הברית 4 2012 אליפות פסיפיק רים גביע העיר ג'סולו U.S.
Classic 8 אליפות ארצות הברית 5 11
שנה אירוע קבוצה כולל סוס מדורג קורה קרקע 2013 גביע אמריקה
שנה אירוע קבוצה כולל סוס מדורג קורה קרקע 2016 אליפות PAC-12 7 אליפות NCAA 5 2017 אליפות PAC-12 אליפות NCAA 4 8 2018 אליפות PAC-12 אליפות NCAA 4 2019 אליפות PAC-12 אליפות NCAA 7
קייטלין סנדנו היא שחיינית-עבר אמריקאית.
היא אלופה אולימפית (אתונה 2004), אלופת עולם (מונטריאול 2005) ושיאנית עולם (2004–2006) במשחה שליחות 4x200 מטר חופשי ואלופת עולם לבריכת 25 מטר (אינדיאנפוליס 2004) במשחים ל-400 מטר חופשי, ל-200 מטר פרפר ול-400 מטר מעורב אישי.
סנדנו נולדה וגדלה במישן וייחו, קליפורניה.
ב שנערכו בוויניפג, קנדה בשנת 1999 זכתה סנדנו בשתי מדליות זהב, במשחה ל-400 מטר חופשי בתוצאה של 4:10.74 דקות ובמשחה ל-800 מטר חופשי בשיא משחקים חדש של 8:34.65 דקות.
באולימפיאדת סידני (2000) זכתה סנדנו במדליית ארד במשחה ל-800 מטר חופשי בתוצאה של 8:24.29 דקות, אחרי בת ארצה ברוק בנט שקבעה שיא אולימפי חדש של 8:19.67 דקות ויאנה קלוצ'קובה מאוקראינה (8:22.66 דקות).
נוסף לכך, היא סיימה במקום רביעי במשחה ל-400 מטר מעורב אישי בתוצאה של 4:41.03 דקות, בשלב המוקדמות היא קבעה תוצאה של 4:40.89 דקות ובמקום שישי במשחה ל-200 מטר פרפר בתוצאה של 2:08.81 דקות.
באולימפיאדת אתונה (2004) זכתה סנדנו ב-3 מדליות, אחת מכל סוג.
באליפות העולם (בריכת 25 מטר) שנערכה באינדיאנפוליס, אינדיאנה באוקטובר 2004 היא זכתה ב-4 מדליות זהב, במשחה ל-400 מטר חופשי בתוצאה של 4:02.01 דקות, במשחה ל-200 מטר פרפר בתוצאה של 2:06.95 דקות, במשחה ל-400 מטר מעורב אישי בתוצאה של 4:30.12 דקות ובמשחה שליחות 4x200 מטר חופשי בתוצאה של 7:47.72 דקות.
באליפות העולם (בריכת 25 מטר) שנערכה בשאנגחאי, הרפובליקה העממית של סין באפריל 2006 היא זכתה בשתי מדליות, כסף וארד.
מדליית כסף במשחה ל-200 מטר מעורב אישי בתוצאה של 2:10.79 דקות ומדליית ארד במשחה שליחות 4x200 מטר חופשי בתוצאה של 7:49.16 דקות.
באוניברסיאדה שנערכה בבנגקוק, תאילנד באוגוסט 2007 היא זכתה בשתי מדליות זהב, במשחה ל-200 מטר מעורב אישי בשיא משחקים חדש של 2:12.13 דקות, לפני יאנה קלוצ'קובה (2:13.15 דקות) ובמשחה שליחות 4x200 מטר חופשי בשיא משחקים חדש נוסף של 7:57.87 דקות.
קייטלין בלקווד היא שחקנית צפון אירית, הידועה בעיקר מהופעתה בתפקיד איימי פונד בילדותה בסדרה "דוקטור הו" של BBC One.
בלקווד נולדה בעיר אנטרים (אנ'), צפון-אירלנד שבממלכה המאוחדת.
כשהייתה בת שש עברה עם משפחתה לאינוורנס שבסקוטלנד.
דודניתה היא השחקנית קארן גילאן.
בשנים 2010 ו-2011 גילמה בלקווד את אמיליה פונד בפרקים אחדים בסדרת המדע בדיוני "דוקטור הו".
הפרקים הם "השעה האחת עשרה", "המפץ הגדול", "בוא נהרוג את היטלר", ו"תסביך אלוהים".
היא השתתפה גם בתפקיד קמע בפרק "המלאכים כובשים את מנהטן".
בלקווד היא בת דודה של השחקנית קארן גילאן, שגילמה את איימי פונד הבוגרת, עם זאת השתיים נפגשו לראשונה רק אחרי שבלקווד לוהקה לתפקיד.
היא קיבלה את התפקיד בגלל הדמיון שלה לבת דודתה.
ב-2020 שיחקה בתפקיד איימי פונד בסרט קצר מסדרת "דוקטור הו" בשם "The Raggedy Doctor by Amelia Pond".
בשנת 2015 שיחקה בלקווד בתפקיד אלכסיס בפרק "Preparing the Weapon" בסדרת הטלוויזיה "Cops and Monsters".
ב-2018 הופיעה בסרט קצר בשם "Sundown" בבימויו של ריאן הנדריק.
ב-2020 הופיעה בלקווד בקומדיה הרומנטית "Lost at Christmas", שבה השתתפו גם סילבסטר מקוי ופרייזר היינס, שחקנים לשעבר בסדרה "דוקטור הו".
שנה שם תפקיד הערות2018Sundownאביסרט קצר 2019Get Duked!
תלמידה בבית ספר 2020שידוך משמיים (אנ') קלרה
+שנהסדרהתפקידהערות2010–2013דוקטור הואיימי פונד6 פרקים2015Cops and Monstersאלכסיססדרת רשת; פרק: "Preparing the Weapon"
קייטלין קלארק היא כדורסלנית אמריקאית המשחקת באינדיאנה פיבר מליגת ה-WNBA.
קלארק נולדה בדה מוין, איווה, והחלה לשחק כדורסל בגיל חמש, והייתה הילדה היחידה בקבוצת בנים.
היא שיחקה גם סופטבול, כדורעף, כדורגל וטניס בילדותה לפני שהתמקדה בכדורסל.
בכיתה ו' הצטרפה ל-All Iowa Attack, קבוצת איגוד האתלטים החובבים, במדיה שיחקה עד שסיימה את התיכון.
היא שיחקה נגד יריבות גדולות יותר, ושיחקה מול תלמידות כיתה י"ב כבר בכיתה ח'.
קלארק שאבה השראה בילדותה מ ממינסוטה לינקס, קבוצת ה-WNBA הקרובה ביותר לעיר הולדתה, ומשחקן ה-NBA הריסון בארנס, ששיחק גם הוא ב-All Iowa Attack.
קלארק שיחקה ארבע שנים ב בבית הספר התיכון הקתולי דאולינג.
בתור העמידה ממוצעים של 15.3 נקודות, 4.7 אסיסטים ו-2.3 חטיפות למשחק, נבחרה לחמישייה השנייה של דרג 5A במדינה והגיעה עם קבוצתה לרבע הגמר.
בעונת ה העלתה קלארק את ממוצעיה ל-27.1 נקודות, 6.5 ריבאונדים, ארבעה אסיסטים ו-2.3 חטיפות למשחק, ועזרה לדאולינג להעפיל שוב לרבע הגמר אליפות המדינה.
היא דורגה במקום השני במדינה בנקודות ונבחרה לחמישייה הראשונה בדרג 5A.
ב-4 בפברואר 2019, כ, קלעה קלארק 60 נקודות בניצחון 90–78 על מייסון סיטי, תצוגת הקליעה השנייה בטיבה בהיסטוריה של איווה.
במהלך המשחק שברה את שיא המדינה במשחק בודד עם 13 שלשות.
היא סיימה את העונה עם ממוצעים של 32.6 נקודות, 6.8 ריבאונדים, 3.6 אסיסטים ו-2.3 חטיפות למשחק, והובילה את קבוצתה לחצי גמר אליפות המדינה.
באותה עונה היא נבחרה לשחקנית השנה באיווה ונבחרה שוב לחמישייה הראשונה בדרג 5A.
כ היא העמידה ממוצעים של 33.4 נקודות, 8 ריבאונדים, 4 אסיסטים ו-2.7 חטיפות למשחק, הייתה מלכת הסלים של איווה והובילה את קבוצתה לגמר דרג 5A.
קלארק נבחרה לשחקנית השנה של איווה, ספורטאית השנה באיווה של ה"דה מוין רג'יסטר" ומיס כדורסל של איווה ושוב נבחרה לחמישייה הראשונה במדינה בדרג 5A.
קלארק נבחרה גם למשחק מקדונלד'ס אול-אמריקן, אך זה בוטל עקב מגפת הקורונה בארצות הברית.
קלארק חוזרה על ידי מספר אוניברסיטאות ומכללות עוד לפני שעלתה לתיכון, וקיבלה את מכתב ההתעניינות הראשון שלה מאוניברסיטת מיזורי סטייט לפני כיתה ז'.
בעונתה השנייה בדאולינג היא דורגה כשחקנית מספר אחת במחזור שלה על ידי ESPN, ובסוף קריירת התיכון נחשבה למגיוסת חמישה כוכבים ולשחקנית הרביעית בטיבה במחזור.
ב-12 בנובמבר 2019 התחייבה לשחק כדורסל מכללות באוניברסיטת איווה, למרות הצעות מאוניברסיטת המדינה של איווה ואוניברסיטת נוטרדאם.
קלארק נכנסה לעונתה הראשונה בתור הרכזת הפותחת של איווה, וב-25 בנובמבר 2020 ערכה את הופעת הבכורה שלה במכללות ורשמה 27 נקודות, 8 ריבאונדים ו-4 אסיסטים בניצחון 96–81 על צפון איווה.
ב-22 בדצמבר רשמה לראשונה בקריירה טריפל דאבל של 13 נקודות, 13 ריבאונדים ו-10 אסיסטים בניצחון 92–65 על מערב אילינוי.
ב-11 בפברואר 2021 קלעה קלארק שיא עונתי של 39 נקודות, יחד עם 10 ריבאונדים ו-7 אסיסטים, בניצחון 88–81 על אוניברסיטת נברסקה–לינקולן, וב-28 בפברואר מסרה שיא עונתי של 14 אסיסטים לצד 18 נקודות בניצחון 84–70 על אוניברסיטת ויסקונסין–מדיסון.
בתום העונה הסדירה נבחרה קלארק פה אחד לפרשמנית השנה באזור הביג טן ולחמישיית העונה באזור.
היא נבחרה 13 פעמים לפרשמנית השבוע באזור, שיא כל הזמנים, והובילה את הביג טן עם חמישה פרסי שחקנית השבוע.
קלארק עזרה לאיווה להגיע למקום השני בטורניר הביג טן, בו נבחרה לנבחרת הטורניר ורשמה 37 אסיסטים, הכי הרבה בהיסטוריה של האירוע.
בסיבוב השני של טורניר אליפות המכללות בכדורסל נשים, בו הגיעה איווה לשמינית הגמר, קלעה קלארק 35 נקודות, 7 ריבאונדים ו-6 אסיסטים בניצחון 86–72 על אוניברסיטת קנטקי, ושברה את שיא הנקודות והשלשות (6) במשחק יחיד בטורניר.
היא נבחרה לחמישיית העונה הראשונה בארצות הברית () על ידי איגוד כותבי הכדורסל של ארצות הברית (USBWA), לחמישייה השנייה על ידי Associated Press ולחמישייה של איגוד מאמני כדורסל הנשים (WBCA).
כמו כן היא הפכה לפרשמנית הראשונה שזוכה בפרס דון סטיילי , המוענק לרכזת הטובה ביותר בחטיבה I, וחלקה עם פייג' בוקרס מקונטיקט שני פרסי פרשמנית השנה בחטיבה I: של ה-USBWA ושל ה-WBCA.
קלארק העמידה ממוצעים של 26.6 נקודות, 7.1 אסיסטים ו-5.9 ריבאונדים למשחק, הובילה את חטיבה I של ה-NCAA בנקודות ודורגה במקום השני באסיסטים ובשלשות למשחק.
היא הובילה את החטיבה גם בסך כל הנקודות, אסיסטים, סלי שדה ושלשות.
היא קבעה שיאי נקודות ואסיסטים לפרשמנית באיווה, וקבעה את ממוצע הנקודות הרביעי בגובהו בתולדות האוניברסיטה.
ב-2 בינואר 2022 קלעה קלארק שיא קריירה 44 נקודות בניצחון 93–56 על אוונסוויל, ובכך שברה את שיא הנקודות למשחק אחד באולמה הביתי של איווה והפכה לשחקנית הביג טן שמגיעה הכי מהר ל-1,000 נקודות בקריירה, תוך 40 משחקים.
ב-25 בינואר היא מסרה 18 אסיסטים, שיא אוניברסיטה ואזור, יחד עם 20 נקודות ו-7 ריבאונדים בניצחון 107–79 מול פן סטייט.
ב-6 בפברואר קלעה קלארק שיא קריירה של 46 נקודות, 25 מהן ברבע הרביעי, ומסרה 10 אסיסטים בהפסד 90–98 לאוניברסיטת מישיגן.
לאחר שהובילה את איווה לאליפות העונה הסדירה בביג טן היא נבחרה פה אחד לשחקנית השנה באזור ולחמישייה הראשונה על ידי המאמנים והתקשורת בליגה.
קלארק הובילה את איווה לזכייה בטורניר הביג טן ונבחרה לשחקנית המצטיינת בטורניר.
עם זאת, בטורניר ה-NCAA הופתעה קבוצתה על ידי קרייטון המדורגת 10 בסיבוב השני, כשקלארק קלעה שפל עונתי של 15 נקודות בלבד.
היא נבחרה לאול-אמריקן פה אחד, הפכה לראשונה שזוכה פעמיים ברצף בפרס דון סטיילי וזכתה גם בפרס ננסי ליברמן לאחר שהעמידה ממוצעים של 27 נקודות, 8 ריבאונדים ו-8 אסיסטים למשחק והפכה לשחקנית הנשים הראשונה שהובילה את חטיבה I בנקודות ואסיסטים למשחק בעונה אחת.
היא הובילה את כדורסל המכללות גם בסך נקודות, זריקות עונשין וטריפל דאבלים.
ב-1 בדצמבר 2022 קלעה קלארק שיא עונתי של 45 נקודות בהפסד 81–94 לאוניברסיטת המדינה של קרוליינה הצפונית, ושלושה ימים לאחר מכן רשמה טריפל דאבל שביעי בקריירה עם 22 נקודות, 10 ריבאונדים ו-10 אסיסטים בניצחון 102–71 על ויסקונסין.
בכך הפכה קלארק לשיאנית הטריפל דאבלים בביג טן.
ב-21 בדצמבר, במשחקה ה-75 בקריירה, עברה קלארק את אלנה דלה דון כשחקנית הנשים שהגיעה הכי מהר ל-2,000 נקודות בקריירה בחטיבה I מאז עונת 1999/00, לאחר שקלעה 20 נקודות בניצחון 92–54 על דארטמות' ביג גרין.
בתום העונה הסדירה היא נבחרה שוב לשחקנית השנה בביג טן פה אחד ונבחרה לחמישיית העונה באזור על ידי מאמני הליגה והתקשורת.
בטורניר הביג טן הובילה קלארק את איווה איווה לאליפות השנייה ברציפות וזכתה שוב בתואר ה-MOP.
במשחק הגמר היא רשמה 30 נקודות, 17 אסיסטים ו-10 ריבאונדים בניצחון 105–72 על אוניברסיטת המדינה של אוהיו, טריפל דאבל ראשון בגמר הטורניר ועשירי בקריירה, ובכך עלתה למקום השני בהיסטוריה של חטיבה I בטריפל דאבלים אחרי סברינה יונסקו.
ברבע גמר טורניר ה-NCAA רשמה קלארק טריפל דאבל של 41 נקודות, 12 אסיסטים ו-10 ריבאונדים בניצחון 97–83 על אוניברסיטת לואיוויל, הטריפל דאבל הראשון בהיסטוריה של טורניר המכללות לנשים והראשון בהיסטוריה של טורנירי הגברים או הנשים עם לפחות 30 נקודות.
קלארק זכתה בתואר ה-MOP של אזור סיאטל לאחר שהעלתה את איווה לפיינל פור לראשונה מאז 1993. בחצי הגמר היא רשמה 41 נקודות, 8 אסיסטים ו-6 ריבאונדים בניצחון 77–73 על האלופה המכהנת קרוליינה הדרומית שקטע את רצף 42 הניצחונות שלה.
היא שברה את שיא הנקודות במשחק אחד בפיינל פור טורניר הנשים, הפכה לשחקנית הראשונה בתולדות הטורניר עם שני משחקי 40 נקודות רצופים, שברה את שיאי הנקודות לעונה אחת של האוניברסיטה ושל הביג טן והעלתה את איווה לגמר לראשונה בתולדותיה.
בגמר טורניר ה-NCAA, למרות 30 נקודות של קלארק מול לואיזיאנה סטייט, איווה הפסידה 85–102. במהלך הגמר הייתה קלארק מעורבת בתקרית, כששחקנית LSU אנג'ל ריס התגרתה בה וסימנה באצבעה על הקמיצה שלה כדי לסמל את טבעת האליפות בה תזכה.
התקרית התפתחה לסערה תקשורתית בארצות הברית, וקיבלה אופי גזעני מפני שריס היא אפרו-אמריקאית וקלארק לבנה.
לצידה של ריס עמדו כוכבי ה-NBA שאקיל אוניל ולברון ג'יימס, והגברת הראשונה של ארצות הברית ג'יל ביידן אף הציעה להזמין ל את שתי הקבוצות ולא רק את הזוכה, כנהוג, אך הדבר לא יצא לפועל.
בסיום עונתה השלישית זכתה קלארק בתואר שחקנית השנה של AP, פרס נייסמית', שחקנית השנה של USBWA, בפרס ג'ון אר.
וודן ובגביע וייד לשחקנית המכללות הטובה ביותר.
היא נבחרה לאול-אמריקן פה אחד עונה שנייה ברציפות וזכתה שוב בפרס ננסי ליברמן.
קלארק קבעה שיאים רבים במהלך טורניר אליפות המכללות בכדורסל נשים 2023. היא השיגה 191 נקודות בסך הכל, יותר מכל שחקן בטורניר בודד, קבעה שיא שלשות למשחק הגמר (8) ורשמה 60 אסיסטים, שיא לטורניר יחיד.
ב-15 באוקטובר 2023, במשחק הראווה Crossover at Kinnick, רשמה קלארק טריפל דאבל של 34 נקודות, 11 ריבאונדים ו-10 אסיסטים בניצחון 94–72 על אוניברסיטת דה פול לעיני 55,646 צופים, שיא חדש בכדורסל המכללות.
ב-12 בנובמבר היא קלעה 24 נקודות, 11 אסיסטים ו-10 ריבאונדים בניצחון 94–53 על צפון איווה והפכה למלכת הסלים של אוניברסיטת איווה בכל הזמנים ולשנייה בהיסטוריה של חטיבה I (אחרי סברינה יונסקו) שרושמת טריפל דאבל בארבע עונות שונות.
שבוע לאחר מכן קלעה 35 נקודות לצד 10 אסיסטים ו-7 חטיפות בניצחון 113–90 על דרייק והפכה לשיאנית המשחקים עם לפחות 30 נקודות בתולדות חטיבה I.
ב-30 בדצמבר רשמה קלארק 35 נקודות ו-10 אסיסטים בניצחון 94–71 על מינסוטה והפכה לשיאנית הביג טן באסיסטים, ובסיום שנת 2023 נבחרה לצד עם אנג'ל ריס לספורטאית השנה של ספורטינג ניוז.
באותו משחק שברה את שיא השלשות בקריירה בביג טן ואת שיא השלשות לעונה של ה-NCAA.
ב-3 במרץ עברה את פיט מרוויץ' והפכה למלכת הסלים של חטיבה I בכל הזמנים, לגברים או לנשים, וב-9 במרץ קלעה את השלשה ה-163 בעונה ושברה את שיאו של סטפן קרי לשלשות בעונה יחידה ב-NCAA, לגברים או נשים.
בסיום העונה נבחרה קלארק לשחקנית השנה בביג טן, גביע וייד, פרס נייסמית', פרס ג'ון אר.
וודן, שחקנית השנה בכדורסל המכללות של AP וגביע הונדה לספורטאית השנה במכללות.
בנוסף היא זכתה בפעם השלישית ברציפות בפרס ננסי ליברמן ונבחרה לקבוצת השנה בארצות הברית ולשחקנית השנה של USBWA לאחר שהעמידה ממוצעים של 31.6 נקודות, 8.9 אסיסטים ו-7.4 ריבאונדים למשחק.
קלארק סיימה את הקריירה עם ממוצע של 28.42 נקודות למשחק, שיא בחטיבה I, וסיימה ראשונה בהיסטוריה של ה-NCAA בנקודות (3,951) ושלשות (548), שנייה בטריפל דאבלים (17) ושלישית באסיסטים (1,144).
באפריל 2024 הודיעה אוניברסיטת איווה כי מספר 22 שלבשה יוצא לגמלאות.
ב-15 באפריל נבחרה קלארק בבחירה הראשונה בדראפט ה-WNBA 2024 על ידי אינדיאנה פיבר.
ב-3 ביולי 2024 היא נבחרה למשחק האולסטאר של ה-WNBA עם הכי הרבה קולות (700,735) ב-6 ביולי הפכה לרוקית הראשונה בתולדות ה-WNBA ולשחקנית הראשונה של אינדיאנה שרושמת טריפל דאבל, לאחר שרשמה 19 נקודות, 13 אסיסטים ו-12 ריבאונדים בניצחון 83–78 על ניו יורק ליברטי.
ב-17 ביולי היא שברה את שיא הליגה בכל הזמנים לאסיסטים במשחק אחד עם 19 בהפסד לדאלאס וינגס, ב-13 בספטמבר שברה את שיא האסיסטים לעונה עם 317 אסיסטים (סיימה עם 337) וב-15 בספטמבר שברה את שיא הנקודות לרוקית בעונה (769).
בסיום העונה היא נבחרה לרוקי השנה ב-WNBA כמעט פה אחד עם 66 קולות מתוך 67 ולחמישיית העונה הראשונה (הרוקית הראשונה שעשתה זאת מאז 2008).
לאחר שהובילה את קבוצתה לפלייאוף לראשונה מאז 2016, בו הפסידה 0–2 לקונטיקט סאן בסיבוב הראשון.
קלארק נכללה ברשימת "30 מתחת ל-30" של מגזין פורבס לשנת 2025.
קלארק ייצגה את ארצות הברית באליפות האמריקות עד גיל 16 2017 בבואנוס איירס, ארגנטינה, וזכתה עימה לאחר שקלעה 8.8 נקודות בממוצע למשחק מהספסל.
במרץ 2024 זומנה קלארק לסגל המורחב של נבחרת ארצות הברית בכדורסל נשים לטורניר הכדורסל באולימפיאדת פריז (2024), אך ביוני 2024 לא זומנה לסגל הסופי.
קלארק גדלה בווסט דה מוין, איווה, פרוור של בירת המדינה דה מוין בה נולדה.
אימה אן ממוצא איטלקי, אביה ברנט שיחק כדורסל ובייסבול בסימפסון קולג' אחיה הגדול בלייק שיחק פוטבול באוניברסיטת המדינה של איווה.
היא קתולית ואף למדה בבית ספר תיכון קתולי.
היא התמחתה בשיווק באוניברסיטת איווה ובשלוש שנותיה האחרונות זכתה בתואר "אול-אמריקן אקדמית" המוענק לשחקניות מכללות המצטיינות בלימודיהן.
קלארק הייתה אחת הכדורסלניות המשווקות ביותר בכדורסל המכללות, והיא השתתפה במסעות פרסום רבים, ביניהם של חברת המכוניות ביואיק, חברת בנקאות ההשקעות גולדמן זקס וחברת הביטוח State Farm.
בתחילת עונת הג'וניור שלה חתמה קלארק על חוזה עם נייקי, ולאחר שנבחרה בדראפט ה-WNBA חתמה עם החברה על חוזה חדש של 28 מיליון דולר אמריקאי לשמונה שנים.
בפברואר 2024 הפכו המרצ'נדייז של קלארק לנמכרים ביותר בהיסטוריה של ספורט המכללות.
קייטלין קולינס היא עיתונאית ומגישת חדשות אמריקאית.
מגישה מאז יולי 2023 את תוכנית "המקור" (The Source) בערוץ CNN.
היא מגישה לשעבר של מהדורת החדשות CNN הבוקר (CNN This Morning) ושימשה גם ככתבת הבית הלבן של הרשת עד 2022. בעבר היא הייתה כתבת הבית הלבן של האתר The Daily Caller.
קייטלין קולינס נולד בפראטוויל, אלבמה.
אביה, ג'ף קולינס, הוא בנקאי משכנתאות.
קולינס תיארה את חינוכה כא-פוליטי, והצהירה שהיא לא זוכרת שהוריה הצביעו או הביעו דעות נחרצות לגבי מועמדים פוליטיים.
קולינס סיימה את לימודיה בבית הספר התיכון פראטוויל והמשיכה ללמוד באוניברסיטת אלבמה.
תחילה היא בחרה ללמוד כימיה, אך לבסוף סיימה לימודי עיתונאות.
היא קיבלה תואר ראשון במדעי המדינה ועיתונאות במאי 2014. קולינס חברה במועדון אחוות הסטודנטים אלפא פאי.
לאחר שסיימה את לימודיה באוניברסיטה, עברה קולינס לוושינגטון די.
ביוני 2014, היא התקבלה לעבודה ככתבת בידור באתר The Daily Caller.
לאחר שסיקרה את הבחירות לנשיאות ארצות הברית ב-2016, האתר מינה אותה לכתבת הבית הלבן בינואר 2017, והיא החלה לסקר את ממשל טראמפ.
בזמן שעדיין עבדה ב-The Daily Caller, קולינס הוזמנה להופיע מספר פעמים ב-CNN.
באביב 2017, באירוע של כתב הבית הלבן של CNN, היא פגשה את נשיא הרשת, ג'ף צוקר, והודתה לו על כך שהצטרף אליה למרות האופי האידאולוגי של המעסיק שלה באותה תקופה.
ביולי 2017, קולינס נשכרה על ידי CNN כחלק מהצוות המסקר את החדשות הנשיאותיות.
כחברה בחיל העיתונות, קולינס דיווח על לפחות שש מנסיעותיו הבינלאומיות של טראמפ.
ב-25 ביולי 2018, קולינס הייתה מעורבת בתקרית בולטת עם ממשל טראמפ כאשר השתתפה בצילום בחדר הסגלגל.
עם סיום האירוע, קולינס שאלה את טראמפ שורה של שאלות על ולדימיר פוטין ועל עורך דינו לשעבר של טראמפ מייקל כהן.
בעקבות כך, נאסר על קולינס להשתתף במסיבת העיתונאים של ממשל טראמפ בגן הוורדים של הבית הלבן באותו אחר הצהריים ונאמר לה על ידי בכירים בבית הלבן ששאלות מסוג זה "אינן נאותות לאותו המקום".
מזכירת העיתונות של טראמפ, שרה סנדרס, אמרה שקולינס "צעקה שאלות וסירבה לעזוב", בעוד היועצת של טראמפ, קליאן קונוויי, אמרה שהפעולה קשורה ל-"התנהגות מנומסת".
סגן ראש הסגל לתקשורת של טראמפ, ביל שיין, התנגד לאפיון פעולת הבית הלבן כ-"איסור", אך "סירב לומר לכתבים באיזו מילה הוא מתאר את הסיבה בגינה החליט הבית הלבן למנוע ממנה להשתתף באירוע." רשת CNN, הגיבה על המקרה כי האיסור של קולינס נובע מ-"נקמנות" ו-"לא מעיד על עיתונות פתוחה וחופשית".
איגוד כתבי הבית הלבן כינה את האיסור "בלתי הולם לחלוטין, מוטעה וחלש".
ג'יי וואלאס, נשיא פוקס ניוז, פרסם הודעת תמיכה בקולינס, ואמר כי ארגונו "[עומד] בסולידריות עזה עם CNN למען הזכות לגישה מלאה לעיתונאים שלנו כחלק מעיתונות חופשית ובלתי מוגבלת".
בגיל 28, היא הייתה כתבת הבית הלבן הראשית הצעירה ביותר בתולדות CNN, ואחת הכתבות הראשיות הצעירות ביותר של רשת תקשורת גדולה.
ב-15 בספטמבר 2022, CNN הודיעה שקולינס תעבור להנחות תוכנית בוקר מחודשת של CNN יחד עם דון למון ופופי הארלו, ובכך תסיים את כהונתה ככתבת הראשית של הבית הלבן.
ב-12 באוקטובר 2022, CNN הודיעה שתוכנית הבוקר תיקרא CNN This Morning.
ב-10 במאי 2023, קולינס הנחתה אירוע בבית עיריית גופסטאון, ניו המפשייר, עם דונלד טראמפ.
האירוע כלל שאלות ממצביעי הפריימריז הרפובליקנים בניו המפשייר.
לקראת סוף האירוע אמר לה הנשיא לשעבר: "את אדם מגעיל".
ב-17 במאי 2023, CNN הודיעה כי קולינס תהיה המנחה של תוכנית בידור חדשה שתשודר ב-9 בערב, כשהתוכנית החדשה בהנחייתה אמורה להתחיל ביוני.
ב-25 במאי 2023, עזבה את CNN This Morning, כאשר את תפקיד ממלאים מקום סדרה מתחלפת של מנחי CNN.
ב-5 ביולי 2023, הוכרז שתוכניתה החדשה של קולינס ב-21:00 תיקרא "המקור עם קייטלין קולינס" (The Source with Kaitlan Collins).
ב-10 ביולי עלתה התוכנית לשידור.
תוכנית הפריים טיים הזו שודרה במשך שעה בימי חול, בין התוכניות אנדרסון קופר 360° ו-CNN Tonight.
קָייטֶן (בקאנג'י: 回天, תרגום מילולי: "הופך הרקיע") הוא סוג של טורפדו מאויש (מעין שילוב בין טורפדו לצוללת–יחיד) למשימות תקיפה–התאבדות, ששימש את הצי הקיסרי היפני לקראת סיום מלחמת העולם השנייה, כאמצעי לפגיעה בכלי שיט של בעלות הברית.
בעיצומה של מלחמת העולם השנייה, בשלהי 1943, שקלו חברי הפיקוד העליון היפני הצעות למתקפות התאבדות שונות, מתוך הכרה בכך שהמלחמה אינה מתקדמת לשביעות רצונם.
הצעות אלו נדחו בתחילה, אך מאוחר יותר נחשבו נחוצות.
שיטות תקיפה-התאבדות שונות פותחו ב ויושמו ביחידות לוחמות שונות.
בצי הקיסרי יושמו מספר שיטות תקיפה-התאבדות נגד כלי שיט של בעלות הברית: טייסי הקַמִיקַזֶה שטסו במטוסי האוֹקַה וצללו לעבר מטרותיהם, סירות מנוע מאוישות בחיילים מתאבדים בשם , צוללני מתאבדים שתקפו כלי שיט מן הקרקעית, וצוללות קייטן.
הקמיקזות הצליחו במידה מסוימת, והאמצעי השני המוצלח ביותר היה הקייטן.
המחקר על הקייטן הראשון החל בפברואר 1944, ואב הטיפוס הראשון יוצר ב-25 ביולי של אותה שנה.
עד 1 באוגוסט הוזמנו 100 יחידות.
כמו בעבור טייסי הקמיקזה, גם בעבור מפעילי הקייטן היווה הבּוּשידוֹ, קוד ההתנהגות של הסמוראים הדורש נאמנות וכבוד עד המוות, בסיס רוחני.
הדגם הראשוני של קייטן היה לא יותר מאשר תא מנוע של , המחובר לגליל שישמש כתא המפעיל, עם מכל מי נטל במקום ראש הנפץ ושאר מערכות האלקטרוניקה וההידראוליקה שהוסרו מן הטורפדו.
הגירוסקופ הפנאומטי של הטורפדו הוחלף בדגם חשמלי, והותקנו מערכות שליטה ובקרה שאפשרו למפעיל שליטה מלאה בכלי.
המתכננים והבוחנים המקוריים של נשק חדש זה היו לוטננט הִירוֹשִׁי קוּרוֹקִי ולוטננט סֵקִיוֹ נִישִׁינָה.
שניהם מתו במהלך הפעלה של קייטנים, קורוקי באב טיפוס מוקדם מאוד.
בסך הכל תוכננו שישה דגמים של קייטן: סוגים 1, 2, 4, 5 ו-6 היו מבוססים על הטורפדו מסוג 93, וסוג 10 היה הדגם היחיד שהתבסס על .
סוגים 2, 4, 5, 6 ו-10 יוצרו רק כאבות טיפוס ומעולם לא נעשה בהם שימוש בקרב.
דגמים מוקדמים אפשרו למפעיל להימלט לאחר ההאצה הסופית לעבר המטרה.
אין תיעוד של מפעיל כלשהו שניסה להימלט או התכוון לעשות כך, ואפשרות זו בוטלה בדגמים מאוחרים יותר עקב היותה מורכבת מדי לביצוע.
בקייטנים אלה הפתחים היו ננעלים ברגע שהמפעיל נכנס לכלי, ולא היה באפשרותו לפתוח אותם.
ראש הנפץ שבחזית הקייטן היה בנוי כך שיתפוצץ בעת התנגשות חזיתית, ובקייטן הותקן אמצעי השמדה עצמית, שנועד לשימוש המפעיל אם המתקפה נכשלה או אם נתיך המרעום לא עבד.
האי , השוכן בים הפנימי סֵטוֹ (בדרום יפן, בין שלושה מארבעת האיים העיקריים שלה), שימש כאתר אימונים: הוצבו בו מנופים וכבשׁי שיגור, נחפרו בו בורות ניסוי לטורפדו, ומפרץ רדוד גדול בשטחו שימש לביצוע ניסויים וירי.
חיילי הקייטן היו כולם נערים וגברים בגילאי 17 עד 28. האימון הראשוני כלל שיט בסירות שטח מהירות תוך ניווט בעזרת פריסקופ וקריאת מכשירים בלבד.
כאשר חייל התקדם מעבר לאימון הבסיסי הזה, הוא היה מתחיל להתאמן על קייטן.
בכלי השיט שנועדו לאימון הותקנו ראש נפץ דמה, ציוד טלמטריה ומכל ניפוח חירום להחזרת הכלי אל פני השטח אם המפעיל יצלול לעומק מסוכן.
אימוני קייטן התחילו בשיוטים מעגליים בסיסיים במהירות מופחתת אל נקודת ציון קבועה ובחזרה.
האימון התקדם לשיוטים מהירים ומסוכנים יותר סביב סלעים ודרך ערוצים במים עמוקים.
השיוטים הקשים יותר חייבו את החייל לעלות על פני השטח ולבדוק את הפריסקופ שוב ושוב, והצריכו התאמה קפדנית של רמות מכל הגימור בגלל המשקל המופחת עם ניצול החמצן.
כשהמדריכים היו בטוחים ביכולותיו של החייל, הם היו מקדמות אותו לאימון מים פתוחים נגד ספינות מטרה.
אימון ברמה זו נעשה לרוב במהירות התקפה מלאה, ובלילה או בדמדומים.
השלב האחרון של האימון יהיה שיגור צוללת ועוד שיוטי תקיפה במים פתוחים על ספינות מטרה.
האימון היה מסוכן, ו-15 גברים מתו בתאונות, לרוב התנגשויות עם ספינות המטרה.
אף על פי שראשי הנפץ היו רק דמה, הפגיעה במהירות החבטה הספיקה גם כדי לשתק את הקייטן וגם לפצוע קשות את החייל.
בפעולה, הקייטן הופעל תמיד על ידי אדם אחד, אבל דגמי האימון הגדולים יותר (סוגים 2, 4 ו-5) יכלו לשאת שניים או אפילו ארבעה.
חיילי קייטן שהיו עוזבים למשימותיהם האחרונות היו משאירים צוואה והודעות מאחור ליקיריהם.
צוללות קייטן תוכננו כך שניתן יהיה לשגרן מסיפון צוללות ואוניות לצורך התקפה, וכן מהתקנים מיוחדים בחופי יפן לצורך הגנה.
הסיירת קִיטַקָאמִי הותאמה לשיגור שמונה צוללות קייטן והשתתפה בניסויי שיגור ימיים של צוללות קייטן מסוג 1. בנוסף, שתי משחתות מסדרת מִינֵקַזֶה הוסבו ל"נושאות צוללות קייטן": שִׁיוֹקַזֶה יכולה הייתה לשאת ארבע ונַמִיקַזֶה שתיים.
שתים-עשרה משחתות מסדרת מָאצוּ יועדו לעבור הסבה דומה כדי שכל אחת מהן תוכל לשאת צוללת קייטן אחת, אך רק הסבת טַקֵה הושלמה.
בפועל, רק כלי הטיס מסוג 1, בשיטת משלוח הצוללות, שימשו אי פעם בלחימה.
עשרים ואחת צוללות מצוידות במיוחד נשאו שניים, ארבע, חמש או ששישה קייטן, תלוי במעמדן.
הקייטן הוצמדו אל כלי השיט המארח על קוביות עץ עם צינור גישה צר המחבר את הצוללת לפתח התחתון של הקייטן.
זה איפשר לצוות קייטן להיכנס מהצוללת המארחת בעודו שקוע.
לקייטן היה עומק צלילה מוגבל מאוד, מה שבתורו הגביל את עומק הצלילה של הצוללת המארחת.
זהו אחד מכמה גורמים המואשמים בשיעור ההישרדות הירוד מאוד של צוללות המשתמשות בהן., שמונה צוללות אבדו בגלל טביעתן של שתי ספינות אויב בלבד ונזק לכמה אחרות.
לאחר שהמטרה נרכשה והצוללת המארחת הייתה בטווח, המפעיל תודרך, בקבוקי האוויר המתנעים של הקייטן הוטענו ותא המפעיל אוורר.
לאחר מכן המפעיל נכנס לכלי השיט, הגירוסקופ תוכנן עם המיסב והעומק הנכונים והמפעיל קיבל את התדריך הסופי שלו.
הקייטן נפרד מהצוללת המארחת ופנה במהירות לכיוון שהוזן לתוך הגירוסקופ.
ברגע שהוא נמצא בטווח ההתקפה הסופי, הקייטן היה עולה על פני השטח והמפעיל היה בודק את הטווח והמיסב שלו באמצעות פריסקופ ומבצע את כל ההתאמות הנדרשות.
לאחר מכן הוא היה צולל לעומק מתאים, מחמש את ראש הנפץ וימשיך בריצת ההתקפה האחרונה שלו.
אם הוא החמיץ הוא יוכל לבצע התאמות ולנסות שוב.
אם המשימה תיכשל הוא יפוצץ את כלי השיט שלו כמוצא אחרון.
בהשוואה לטורפדו מסוג 93 ששוגרה על כלי שיט עילי, לקייטן היו היתרונות הברורים בכך שיש לו מפעיל שינחה אותו, ושל שיגור מצוללת שקועה.
עם זאת, למרות היתרונות הללו, הם לא היו כמעט יעילים על בסיס אחד לאחד כמו הטורפדו מסוג 93 המוצלח ביותר שעליו התבססו.
מקורות בארצות הברית טוענים כי הטביעות היחידות שהושגו על ידי התקפות קייטן היו מטוס השיחים USS Mississinewa שעגן באולית'י ב-20 בנובמבר 1944, עם אובדן של 63 איש.
כלי נחיתה קטן של חי"ר (LCI-600), עם אובדן של שלושה גברים; והמשחתת מלווה את USS Underhill בזמן פעילותה מצפון מזרח לקייפ אנגניו ב-24 ביולי 1945, עם אובדן של 113 אנשים.
בניגוד לאמור לעיל, כמה מקורות יפניים נותנים מספרים גדולים בהרבה של הצלחות קייטן.
ההסברים לסתירה זו נעוצים ככל הנראה בעובדה שהצוללת שמשגרת את ה-Kaiten הייתה מסוגלת להעריך הצלחה רק על ידי האזנה לפיצוץ הנשק שלה.
כך למשל, לאחר ההתקפה על USS Mississinewa העריכו היפנים מספר גדול בהרבה של ספינות שטובעו ממספרם בפועל.
187 קצינים וחיילים אמריקאים נהרגו בתקיפות קייטן בעוד האבדות של צוותי קייטן וצוות התמיכה היו גבוהים בהרבה.
בסך הכל 106 מפעילי קייטן איבדו את חייהם (כולל 15 הרוגים בתאונות אימונים ושתי התאבדויות לאחר המלחמה).
בנוסף למפעילים, 846 גברים מתו כאשר הוטבעו שמונה צוללות יפניות נושאות קייטן, ו-156 אנשי תחזוקה ותמיכה נהרגו גם הם.
זהו ניגוד בולט להצלחה היחסית של יחס ההרוגים של טייסי הקמיקזה.
באי אוֹזוּשִׁימַה, ששימש כאתר האימונים של מפתחי הקייטן ומפעיליו, שוכן כיום .
קייטלין וילו אולסון מקאלהני היא שחקנית אמריקאית הידועה בעיקר בזכות תפקידיה כדיאנדרה "סוויט די" ריינולדס בסדרת הקומדיה הוותיקה "פילדלפיה זורחת", דבורה "די ג'יי" ואנס בדרמה הקומית "Hacks" ומורגן ב"פוטנציאל גבוה".
אולסון קיבלה את המועמדות הראשונה שלה לאמי על תפקיד קריקט מלפי בסדרת הקומדיה "Flipped", בקטגוריה של שחקנית מצטיינת בקומדיה או סדרת דרמה קצרה.
לאחר מכן היא המשיכה לקבל שתי מועמדויות נוספות לאמי לשחקנית אורחת מצטיינת בסדרה קומית ב--2022 וב -2024 על תפקידה כדבורה "די ג'יי" ואנס ב-"Hacks".
אולסון נולדה ב-1975 בפורטלנד, אורגון, ארצות הברית לדונלד לי אולסון, מו"ל, ולמלינדה לאורה, אחות.
זמן קצר לאחר שנולדה, עברה אולסון עם משפחתה לספוקיין, וושינגטון ולאחר מכן לאי ואשון, במפרץ פיוג'יט, וושינגטון.
אולסון גרה שם עד גיל שמונה ולאחר מכן משפחתה חזרה לאזור פורטלנד, התיישבה בטואלטין, שם גדלה בחווה.
בגיל שתים עשרה, אולסון עברה תאונת אופניים קשה שבה היה מעורב רכב, וכתוצאה מכך ספגה שבר בגולגולת שדרש ניתוח שחזור.
היא סיימה את בית הספר התיכון טיגארד בטיגארד, אורגון בשנת 1993. היא למדה תיאטרון באוניברסיטת אורגון, וסיימה תואר ראשון בתיאטרון ב-1997. לאחר הקולג', היא עברה ללוס אנג'לס כדי להתחיל לשחק בצורה מקצועית.
בשנת 2000, היא הופיעה לראשונה בטלוויזיה בתוכנית "תרגיע" של HBO בתפקיד אחותה של שריל היינס.
אולסון ביצעה מספר הופעות אורח בסרטים ובסדרות טלוויזיה, ביניהן: "המופע של דרו קארי", "איש משפחה" ו"Punk'd".
בנוסף היה לה תפקיד קטן בסרט "חופשיות על הבר".
בשנת 2004, אולסון לוהקה לתפקיד דיאנדרה "סוויט די" ריינולדס בסיטקום "פילדלפיה זורחת", אחת מארבע הדמויות הראשיות בתוכנית.
בסרט "עצבניות אש" מ-2013, היא הופיעה כמכורה לסמים בולגרית העוסקת בחילופי עלבונות עם דמותה של מליסה מקארתי.
בשנת 2016, היא סיפקה את קולה של דסטיני בסרט של דיסני "מוצאים את דורי".
לאחר מכן כיכבה אולסון בסיטקום "The Mick" ak ra, פוקס, שהוקרן בבכורה בינואר 2017. היא שימשה כמפיקה בפועל של הסדרה.
העונה השנייה של The Mick עלתה לראשונה בספטמבר 2017 אך פוקס ביטלה את הסדרה לאחר שהעונה השנייה הסתיימה באפריל 2018.
מאז 2021, אולסון משחקת ב"Hacks" בתור DJ, בתה הבעייתית של דבורה ואנס.
היא קיבלה שתי מועמדויות לאמי על תפקיד זה.
מאז 2024, אולסון מככבת כדמות הראשית, מורגן גילרוי, בדרמת הפשע "פוטנציאל גבוה", גרסה מחודשת של הסדרה הצרפתית-בלגית "מחוננת".
אולסון התחתנה עם כוכב הסדרה "פילדלפיה זורחת", רוב מקאלהני, במאליבו, קליפורניה ב-27 בספטמבר 2008. הזוג התחיל לצאת בסתר במהלך העונה השנייה של הסדרה.
לזוג שני ילדים בשם אקסל לי מקאלהני וליאו גריי מקאלהני, שנולדו בהתאמה ב-2010 וב-2012.
ביוני 2016, הקמפיין לזכויות אדם פרסם סרטון הוקרה לקורבנות הירי במועדון הלילה באורלנדו.
בסרטון, אולסון ואחרים סיפרו את סיפוריהם של האנשים שנהרגו שם.
שנהסרטתפקידהערות2000Eyes to HeavenJacksג'וסליןחופשיות על הברלקוחה2001Fuglyצ'ה צ'הסרט קצר2003Scapegoatsג'ני2009Weather Girlשרי2010Leap YearליביHeld Upרוקי 22012Trading Upברברה מנזרסרט קצר2013הבריחה מכדור הארץ3D Movie Girlתפקיד קוליעצבניות אשטטיאנה2015חופשה בהפרעהשוטרת באריזונה2016מוצאים את דורידסטיני (קארמה)תפקיד קולי2018Arizonaויקי2023Championsאלכס2024Incomingגברת נילסן
Phil, Kaitlin Olson & Lauren Lapkus"חיל החללאדיסון ג'יימסבפרק: "Edison Jaymes"2021–הווהHacksדבורה "די ג'יי" ואנסתפקיד אורח2023Agent Elvisסיסי ריידרתפקיד ראשי; תפקיד קולי2024–הווהפוטנציאל גבוהמורגן גילרויתפקיד ראשי; מפיקה2025אבוט אלמנטרידיאנדרה "סוויט די" ריינולדסבפרק: "Volunteers"
שנה משחק תפקיד הערות 2015 דיסני אינפיניטי 3.0 דסטיני תפקיד קולי
שנה כותרת תפקיד הערות 2022 The Always Sunny Podcast עַצמָה 3 פרקים
שנה אמן קליפ הערות 2021 Imagine Dragons "Follow You" כיכבה יחד עם רוב מקאלהני, שניהם מופיעים כעצמם
+ שנה פרס קטגוריה עבור תוצאה 2020 פרסי אמי בפריים טיים שחקנית מצטיינת בסדרת קומדיה או דרמה קצרה Flipped 2022 שחקנית אורחת מצטיינת בסדרה קומית Hacks 2024
קייטי סמית' היא כדורסלנית אמריקאית ששיחקה בעמדת הקלע במספר קבוצות מליגת ה-WNBA ובנבחרת ארצות הברית.
סמית' זכתה בשלוש מדליות זהב אולימפיות.
היא זכתה פעמייםב באליפות WNBA.
ב-2918 סמית' נבחרה להיכל התהילה של הכדורסל ולהיכל התהילה של כדורסל הנשים.
סמית' נולדה בעיירה לוגאן שבאוהיו למשפחה בעלת הישגים בספורט.
אביה והאחים שלה שיחקו בפוטבול אמריקאי וזכו להישגים.
בתקופת התיכון סמית' החלה לשחק כדורסל.
בשנים 1992 עד 1996 סמית' למדה תואר ראשון בזואולוגיה באוניברסיטת המדינה של אוהיו ושיחקה בקבוצת הכדורסל של האוניברסיטה.
לאחר סיום הלימודים סמית' החלה לשחק בקבוצת Columbus Quest בליגת ABL וזכתה איתה ב-2 אליפויות.
לאחר סגירת הליגה סמית' החלה לשחק בליגת WNBA בקבוצת מינסוטה לינקס.
היא שיחקה עד לשנת 2005 כאשר הועברה לדטרויט שוק.
בהיותה בקבוצה זו היא בשנת 2005 הייתה כדורסלנית אמריקאית הראשונה שהגיע ל-5,000 נקודות ליגה.
בשנצתצ 2007 היא הגיעה ל-7,000 נקודות ובשנת 2013 בסיום הקריירה הייתה עם 7,887 נקודות ליגה.
בשנים 2006 ו-2008 סמית' זכתה עם קבוצתה בלאיפות הליגה.
בשנת 2010 היא עברה לוושינגטון מיסטיקס וסיימה את הקריירה בשנת 2013 בניו יורק ליברטי.
במהלך הקריירה סמית' זכתה במספר תארים אישיים בליגת WNBA.
בתקופה בה WNBA הייתה בפגרה סמית' שיחקה באירופה.
בעונת 2001/2002 היא שיחקה ב"לוטוס גדיניה" והגיעה לגמר יורוליג נשים.
סמית' שיחקה ב-3 אולימפיאדות וזכתה ב-3 מדליות זהב.
בשנת 1998 ו-2002 היא זכתה עם נבחרתה באליפות העולם בכדורסל נשים.
לאחר סיום הפועות על המגרש סמית' מונתה לעוזרת מאמן של ניו יורק ליברטי וקודמה למאמן ראשי בשנת 2017. היא כיכנה בתפקיד זה עד לשנת 2019. בהמשך היא עברה לתפקיד עוזר מאמן במינסוטה לינקס.
קָייל בְּרוֹפְלוֹבְסְקִי הוא אחת מהדמויות המצוירות המרכזיות בסדרת ההנפשה האמריקאית סאות' פארק, סדרה העוסקת בחייהם של ארבעה ילדים בני תשע הגרים בעיירה קטנה בהרי מדינת קולורדו.
קייל מייצג את הסטריאוטיפ של "הילד היהודי" בסדרה ורבים מהפרקים הסובבים אותו מתעסקים ברצונו להשתלב בחברה הנוצרית-קתולית הסובבת אותו מחד ורצון לשמור על זהות יהודית ולהתגונן בפני אנטישמיות מאידך.
משפחתו של קייל אף היא מוצגת כיהודית סטריאוטיפית, עם אם המגוננת יתר המידה על ילדיה ואב עורך דין מצליח.
קייל מבוסס על אחד מיוצרי הסדרה, מאט סטון.
קייל מדובב על ידי אחד מיוצרי הסדרה, מאט סטון ואף מבוסס עליו.
סטון, בדומה לקייל, הוא יהודי אמריקאי שגדל בעיירה קטנה בקולורדו עם משפחתו היהודית.
עם זאת, בשונה מקייל, אשר משפחתו מפגינה סממנים אשכנזים (להוריו מבטא יידי) סטון הוא יהודי ספרדי.
קייל הוא יהודי, סקפטי, אינטליגנטי, פיקח, בעל ציונים טובים, ובנוסף לכל גם ערמומי כנגד קארטמן.
תחביביו הם היפ הופ, כדורסל (בניגוד לסטריאוטיפ "היהודי החלש והגרוע בפעילות גופנית", קייל הוא הכדורסלן הכי טוב בבית הספר היסודי שלו ואף הוזמן - כלבן היחידי - לאירוע מבחנים באולמה של הדנוור נאגטס), טלוויזיה ומשחקי וידאו.
הוא קצר-רוח לעיתים, ולעיתים קרובות מפגין סטנדרטים מוסריים גבוהים יותר מחבריו.
לרוב, קייל לא נוטה לקבל אופנות וטרנדים חולפים אשר סוחפים את חבריו, ולעיתים מפגר אחר האופנה ומתנגד לה.
קייל הוא ליברלי ואנטי-גזעני ומאמין (בניגוד לקארטמן) כי הוא רשאי לצאת עם ניקול דניאלס (תלמידה חדשה ומעודדת ממוצא אפרו-אמריקאי) למרות הבדלי גוון העור שביניהם.
עמיתתו לכיתה ומעודדת אחרת, בייביי סטיבנס, חושבת שלקייל יש "ישבן חמוד" ונטען בכמה הזדמנויות שהיא מאוהבת בו.
קייל עצמו היה מאוהב ובמערכת יחסים פעם אחת בלבד, עם ילדה שהתחנכה בביתה (במקום ללכת לבית הספר היסודי), בשם רבקה קוטסוולדס, שנצחה אותו בתחרות איות אך לאחר שהחלו לצאת היא הפכה לפרוצה והתנשקה עם כל הבנים שרק יכלה בבית הספר, אז הם נפרדו.
קייל נראה לרוב חובש כובע ירוק בהיר, חולצה בצבע כתום בהיר ומכנסיים בצבע ירוק.
הוא נראה רק לעיתים נדירות ללא הכובע שלו ויש לו שיער אפרו בצבע אדום בהיר.
זוהי אולי פארודיה על הסטריאוטיפ היהודי, שכן שיער אפרו שכזה נחשב "אפרו-יהודי", או שזוהי פשוט מחווה למאט סטון, אשר בזמן יצירת התוכנית היה בעל תספורת דומה.
בפרק 54 (השישי בעונה השישית) נטען כי קייל הוא סוכרתי שהיה זקוק להשתלת כליה שסטן מסדר לו בתחבולה מקארטמן שנתגלה כתורם המתאים ביותר אך ביקש עבורה 10 מיליון דולרים.
קייל נוהג להתרועע דרך קבע עם סטן, קרטמן וקני.
מבין השלושה, קייל הוא חברו הטוב ביותר של סטן, והם מתוארים כחברים טובים מאוד, שכמעט אף פעם לא נפרדים.
החברות החזקה והעמוקה ביניהם מהווה את מרכזם של פרקים רבים.
לעומת זאת, עם קרטמן המצב שונה לחלוטין.
קרטמן מחזיק בדעות אנטישמיות ברורות וככזה הוא יורד על קייל לעיתים קרובות בשל היותו יהודי.
מערכת היחסים בין השניים המבוססת ברובה על תיעוב הדדי, וקייל מצהיר לרוב על שנאתו לקרטמן ואינו מחשיב אותו כחבר.